Държавен вестник, бр. 11, 2014 г., стр. 13

БРОЙ  11	
Д Ъ Р Ж А В Е Н  В Е С Т Н И К 	
СТР.  13  
(и) „Заседания, свикани от ОЗХО“ озна­
чава всяко заседание на всеки от органите 
или спомагателните органи на ОЗХО или 
международни конференции или други срещи, 
свикани от ОЗХО;
(й) „Имущество“ означава цялото имуще­
ство, активи и средства, принадлежащи на 
ОЗХО или държани, или управлявани от ОЗХО 
в подкрепа на нейните функции съгласно Кон­
венцията, както и всички приходи на ОЗХО;
(к) „Архиви на ОЗХО“ означава всички 
записи, кореспонденция, документи, ръкопи­
си, компютърни и медийни данни, снимки, 
филми, видео- и звукозаписи, принадлежащи 
или държани от ОЗХО или от служители на 
ОЗХО при изпълнението на техните служебни 
функции, както и всеки друг материал, за 
който генералният директор и държавата-
страна могат да се споразумеят, че ще бъде 
част от архивите на ОЗХО.
(л) „Помещения на ОЗХО“ означава всички 
сгради или части от сгради и, ако е приложимо, 
прилежащата им земя, използвани за целите 
на ОЗХО, включително посочените в част ІІ, 
параграф 11, буква „б“ от Приложението за 
проверка към Конвенцията.
Член 2
Правосубектност
ОЗХО притежава пълна правосубектност. 
По-специално организацията има правоспо­
собност:
(а) да сключва договори;
(б) да придобива и да се разпорежда с 
движимо и недвижимо имущество;
(в) да завежда и да участва в съдебни 
производства.
Член 3
Привилегии и имунитети на ОЗХО
1. ОЗХО и нейното имущество, независи­
мо къде се намират и в чие държане са, се 
ползват с имунитет от юрисдикция, освен 
доколкото в конкретен случай ОЗХО се е 
отказала изрично от имунитета си. Въпреки 
това страните се споразумяват, че отказът от 
имунитет не се разпростира върху никакви 
изпълнителни мерки.
2. Помещенията на ОЗХО са неприкос­
новени. Имуществото на ОЗХО, независимо 
къде се намира и в чие държане е, не може 
да бъде обект на претърсване, реквизиция, 
конфискация, отчуждаване и каквато и да е 
друга форма на намеса, независимо дали е 
от изпълнително, административно, съдебно 
или законодателно естество.
3. Архивите на ОЗХО са неприкосновени 
независимо къде се намират.
4. Без да е обект на ограничение по силата 
на каквито и да е мерки за финансов контрол, 
наредби или мораториуми:
(а) ОЗХО може да държи средства, злато 
или валута от всякакъв вид и да оперира със 
сметки във всякаква валута;
(б) ОЗХО може свободно да прехвърля 
своите средства, ценни книжа, злато и валута 
от и към държавата-страна, от и към всяка 
друга държава или в рамките на държавата-
страна и може да обменя всяка държана от 
нея валута в каквато и да е друга валута.
5. При упражняването на правата си по 
параграф 4 от този член ОЗХО се съобразява 
надлежно с всички постъпки на правителство­
то на държавата-страна, доколкото се приема, 
че реализирането им може да се осъществи, 
без да засяга интересите на ОЗХО.
6. ОЗХО и нейното имущество са:
(а) освободени от всички преки данъци; 
приема се обаче, че ОЗХО няма да претен­
дира за освобождаване от данъци, които 
фактически не са нищо повече от такси за 
комунални услуги;
(б) освободени от мита, забрани и огра­
ничения върху вноса и износа по отношение 
на предмети, внасяни или изнасяни от ОЗХО 
за служебна употреба; приема се обаче, че 
предметите, внасяни при режима на такова 
освобождаване, няма да се продават в дър­
жавата-страна освен в съответствие с дого­
ворените с нея условия;
(в) освободени от мита, забрани и ограни­
чения върху вноса и износа по отношение на 
публикации на организацията.
7. По принцип ОЗХО няма да претендира 
за освобождаване от акцизи и данъци върху 
продажбата на движимо и недвижимо иму­
щество, които са част от цената, която трябва 
да се плати, но въпреки това, когато ОЗХО 
прави важни покупки за служебно ползване 
на имущество, върху които са начислени или 
начисляеми такива мита и данъци, държава­
та-страна ще предприеме, когато е възможно, 
административни мерки за опрощаване или 
връщане на сумата на митото или данъка.
Член 4
Улеснения и имунитети по отношение на 
комуникации и публикации
1. За официалните си комуникации на 
територията на държавата-страна ОЗХО се 
ползва, доколкото това е съвместимо с между­
народни конвенции, правила и договорености, 
спазвани от държавата-страна, с третиране, 
което е не по-малко благоприятно от това, 
което правителството на държавата-страна 
предоставя на което и да е друго правител­
ство, включително дипломатическото пред­
ставителство на последното, по отношение на 
приоритетност, тарифи и такси за пощенски 
и телекомуникационни услуги и тарифи за 
публикация на информация в медиите.